**MÜÜGILEPING nr. 6-27/2024/36**

**Riigimetsa Majandamise Keskus** (edaspidi ostja), registrikood 70004459 asukoht Sagadi küla Haljala vald Lääne -Virumaa, mida esindab Jaanus Käärma, kes tegutseb volikirja alusel, ühelt poolt,

ja

Osaühing JMK Marine (edaspidi müüja), registrikood 10478211, asukoht Reinu tee 7a Viimsi vald 74011, mida esindab seaduse ja põhikirja alusel Kalle Kütt,

(ostja ja müüja tekstis koos edaspidi pooled), sõlmisid käesoleva müügilepingu (edaspidi leping) alljärgnevas:

1. **Lepingu dokumendid**
   1. Lepingu dokumendid koosnevad käesolevast lepingust ja lepingu p. 10.1. Loetletud lisadest, mis on käesoleva lepingu lahutamatuteks osadeks.
   2. Pooled tagavad ja deklareerivad, et lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu õigusakti sätet ega ühegi endale varasemate kokkulepetega võetud kohustust.
   3. Leping on sõlmitud väikehanke „Mootorpaat koos lisavarustuse ja haagisega“ (viitenumber 279226, DHS nr. 1-47.3019) tulemusena.
2. **Lepingu ese**
   1. Lepinguga ostja ostab ja müüja kohustub müüma mootorpaadi koos lisavarustuse ja haagisega (edaspidi lepigngu ese) vastavalt hankedokumentides ja lepingus kokkulepitud tingimustel.
   2. Müüja annab ostjale üle mootorpaadi koos lisavarustuse ja haagisega hanke alusdokumentides ja edukaks tunnistatud pakkumuses kirjeldatud komplektsuses ning teeb võimalikuks omandi ülemineku ostjale, ostja aga tasub müüjale ostuhinna rahas ja võtab omandi vastu.
   3. Müüja teostab enne lepingu eseme ostjale üleandmist kõik toimingud, mis on seotud lepingu eseme ostja omandisse registreerimisega Transpordiametis (s.h. riigilõivude tasumine).
   4. Müüja või tema selleks volitatud esindaja/alltöövõtja teostab kõik lepingu eseme korralised hooldused. Hooldus peab toimuma peale igat 100 töötundi või vähemalt üks kord aastas olenevalt kumb saabub enne.
   5. Hooldusgraafik vastavalt pakkumusele:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Töötunnid | | | | | | |
| **Hooldevälp** (töötunnid/aastad) | 100 töötundi/  1. aasta | 200 töötundi/  1. aasta | 300 töötundi/  1. aasta |  |  |  |  |
| Maksumus (eur) ilma  käibemaksuta | 250 | 290 | 330 |  |  |  |  |

Kokku eur 870 käibemaksuta

1. **Ostuhind** 
   1. Müüja müüb ja ostja ostab lepingu eseme vastavalt lepingu lisale 1 ostuhinnaga **20440,00**  (kakskümmend tuhat nelisada nelikümmend) eurot ja 00 senti
   2. Müüja teostab oma kulul lepingu esemega registreerimisega seotud toimingud vastavalt lepingu punktile 2.3.
   3. Ostja tasub lepingu eseme korralise hoolduse eest vastavalt punktis 2.5. fikseeritud hindadele. Korralise hoolduse eest tasutakse pärast vastavate hoolduse toimingute igakordset teostamist.
   4. Lepingu punktides 3.1 ja 3.3. kokku lepitud hindadele lisandub käibemaks.
   5. Ostja tasub saadud kauba eest müüja poolt esitatud arve(te) alusel. Müüja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   6. Maksetähtaeg on 14 päeva arve väljastamise kuupäevast arvates.
2. **Lepingu eseme üleandmine ja omandiõiguse üleminek**
   1. Müüja on kohustatud lepingu eseme ostjale üle andma hiljemalt 2 (kahe) kuu jooksul alates lepingu allkirjastamisest.
   2. Lepingu eseme üleandmine müüjalt ostjale vormistatakse üleandmise-vastuvõtmise aktiga. Üleandmise-vastuvõtmise akti koostab müüja ja esitab allkirjastatult ostjale lepingu eseme üleandmisel.
   3. Üleandmise-vastuvõtmise aktile alla kirjutamise hetkest läheb müüjalt ostjale üle lepingu eseme valdus ja juhusliku hävimise riisiko ning ostja poolt lepingu eseme ostuhinna tasumisega läheb müüjalt ostjale üle lepingu eseme omandiõigus
   4. Lepingu eseme üleandmine ja üleandmise-vastuvõtmise aktile allakirjutamine toimub müüja vastava piirkonna esinduses. Üleandmiskoha määrab ostja.
3. **Müüja õigused ja kohustused**
   1. Müüja esitab peale üleandmise-vastuvõtmise akti allkirjastamist mõlema poole poolt ostjale arve üleantud lepingu eseme eest tasumiseks.
   2. Müüja on kohustatud registreerima lepingu eseme enne ostjale üleandmist Maanteeametis ostja omandisse.
   3. Müüja teatab kirjalikult ostja esindajale lepingu eseme üleandmise tähtpäeva vähemalt 3 (kolm) tööpäeva ette.
   4. Müüja kohustub tagama lepingu eseme vastavuse valmistaja tehnilistele tingimustele, käesoleva lepingu sh hanke alusdokumentide tingimustele, Eestis seda liiki vara suhtes kehtivatele standarditele ning tehnilistele nõuetele ja seda liiki varadele üldiselt esitatavatele nõuetele.
   5. Müüja on kohustatud lepingu eseme ostjale üle andma komplektsuses (s.h lisavarustus, haagis), mis vastab lepingu lisaks 1 olevas tehnilises kirjelduses toodule.
   6. Müüja annab paadi komplektile (paat, haagis, lisavarustus) garantii kestusega ……………24 kuud……………… (vastavalt esitatud pakkumusele). Müüja tagab garantii kehtivuse ajal kõigi ilmnenud puuduste viivitamatu ja tasuta kõrvaldamise vastavalt valmistaja ja müüja garantiitingimustele.
   7. Müüja annab korralise hoolduse ja/või erakorralise hoolduse käigus paigaldatud varuosadele, lisaseadmetele, mehhanismidele garantii vähemalt 12 kuud.
   8. Müüja kohustub teostama lepingu eseme tehnohooldust vastavalt lepingu punktis 2.4, 2.5 toodule ja valmistajatehase poolt esitatud nõuetele.
   9. Müüjal on õigus saada üle antud lepingu eseme eest lepingus kokkulepitud tasu.
4. **Ostja õigused ja kohustused**
   1. Ostja on kohustatud tasuma müüja poolt vastavalt lepingule esitatud arved 14 (neljateistkümne) kalendripäeva jooksul arvates vastava arve saamisest.
   2. Ostja kohustub lepingu eseme vastu võtma müüja poolt vastavalt lepingu punktile 5.3 saadetud teates sätestatud kuupäeval.
   3. Ostjal on õigus nõuda müüjalt lepinguga sätestatud kohustuste täitmist ning pidada müüjale tasumisele kuuluvast summast kinni leppetrahv.
5. **Vastutus**
   1. Pooled kannavad teineteise eest täielikku varalist vastutust lepingu süülise mittetäitmisega või mittekohase täitmisega tekitatud otsese varalise kahju eest.
   2. Ostja poolt tasumisega viivitamisel on müüjal õigus ostjalt nõuda tähtaegselt tasumata summalt viivist 0,15 % iga viivitatud päeva eest.
   3. Müüja poolt lepingu eseme üleandmisega viivitamisel maksab müüja ostjale tähtaegselt üle andmata lepingu eseme hinnast leppetrahvi 0,15 % iga viivitatud päeva eest.
   4. Poolel on õigus lepingust taganeda, kui teine pool süüliselt viivitab lepingus ettenähtud kohustuse täitmisega 20 (kakskümmend) tööpäeva või enam või teise poole suhtes kuulutatakse välja pankrot, samuti muudel lepingus ja seaduses ettenähtud juhtudel.
   5. Lepingust taganemine ei vabasta müüjat temale lepingu tingimustega pandud garantiikohustuste täitmisest lepingust taganemiseni müüdud lepingu eseme suhtes ega ostjat käesoleva lepingu alusel üle antud lepingu eseme eest tasumisest.
   6. Kui lepingu ese on tunnistatud lepingule mittevastavaks määrab ostja müüjale mõistliku tähtaja avastatud puuduste kõrvaldamiseks.
   7. Ostjal on õigus lepingu tingimustele mittevastava lepingu eseme vastuvõtmisel alandada ostuhinda, v.a. juhul,

1) kui müüja parandas või asendas lepingu eseme lepingutingimustele vastavate kaupadega;

2) kui ostja keeldus õigustamatult vastu võtmast müüja ettepanekut lepingu eseme parandamise või asendamise kohta.

* 1. Kui müüja ei ole talle antud täiendava tähtaja jooksul parandanud või asendanud lepingu eset lepingutingimustele vastava kaubaga, võib ostja peale tähtaja möödumist kasutada ka muid õiguskaitsevahendeid.

1. **Vääramatu jõud**
   1. Lepinguliste kohustuste täitmata jätmist loetakse pooltele vabandatavaks ning selle eest ei rakendata sanktsioone ajal, mil täitmist takistab vääramatu jõud. Vääramatu jõu asjaolude esinemisest tuleb teist poolt viivitamatult informeerida, vastasel korral kaotab pool õiguse apelleerida vääramatule jõule.
   2. Vääramatuks jõuks on asjaolud, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
   3. Vääramatu jõu asjaolude esinemisel on pooled kohustatud rakendama kõiki võimalikke kohaseid meetmeid, et vähendada teisele poolele tekkivat kahju ja tagada võimaluste piires lepingu täitmine.
   4. Vääramatu jõu aluseks olevate asjaolude esinemisel kestusega rohkem kui 45 (nelikümmend viis) päeva on kummalgi poolel õigus lepingust taganeda.
2. **Vaidluste lahendamine**
   1. Kõik vaidlused ja lahkarvamused, mis tekivad seoses lepingu täitmise või tõlgendamisega lahendatakse pooltevaheliste läbirääkimiste teel. Kui kokkulepet ei saavutata, lahendatakse vaidlused Harju Maakohtus.
3. **Lepingu lisad**
   1. Tehniline kirjeldus.
4. **Poolte rekvisiidid:**

**Ostja Müüja**

|  |  |
| --- | --- |
| Riigimetsa Majandamise Keskus | Osaühing JMK Marine |
| Registrikood 70004459 | Registrikood 10478211 |
| Mõisa/3, Sagadi küla, Haljala vald, | Reinu tee 7a Viimsi vald 74011 |
| 45403 Lääne-Viru maakond | Tel +372 5183968 |
| Tel 676 7500 | E-post jmkmarine@jmkmarine.ee |
| E-post rmk@rmk.ee |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Jaanus Käärma | Kalle Kütt |